《邺南城》
元代·杜瑛

王气销沈井径荒，北风日夜刮枯桑。羖飞天上河声断，犬吠陵头日色苍。

陆地百年沧海变，西陵千古暮云长。呜呜敕勒平川水，寒绕阴山恨未忘。

作者简介：（1204—1273）元霸州信安人，字文玉。杜时升子。金末，避地读书河南缑氏山中。间关转徙，教授汾、晋间。世祖南下，召见问计，称旨，命从行，以疾辞。中统初，诏征，不就。左丞张文谦奏为怀孟、彰德、大名等路提举学校官，又辞。杜门著书，不以穷通得丧动其志，优游道艺，以终其身。将卒，遗命其子曰：吾即死，当表吾墓曰缑山杜处士。卒谥文献。有《春秋地理原委》、《语孟旁通》等。